CELEX ID: 32011R0891
Publication Date: 2011-09-01

Document Text:
KOMISJONI RAKENDUSMÄÄRUS (EL) nr 891/2011,
1. september 2011,
millega muudetakse nõukogu määrust (EÜ) nr 194/2008, millega uuendatakse piiravaid meetmeid Birma/Myanmari suhtes ja muudetakse need rangemaks
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 25. veebruari 2008. aasta määrust (EÜ) nr 194/2008, millega uuendatakse piiravaid meetmeid Myanmar/Myanmari suhtes ja muudetakse need rangemaks ning tunnistatakse kehtetuks määrus (EÜ) nr 817/2006, (1) eelkõige selle artikli 18 lõike 1 punkti b,
ning arvestades järgmist:
(1)
Määruse (EÜ) nr 194/2008 V lisas on esitatud nende äriühingute loetelu, mille suhtes kehtivad nimetatud määruse alusel teatavad ekspordi-, rahastamis- ja investeerimispiirangud.
(2)
Määruse (EÜ) nr 194/2008 VI lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
(3)
Nõukogu 16. augusti 2011. aasta otsusega (EL) nr 2011/504/ÜVJP (2) asendatakse nõukogu 26. aprilli 2010. aasta otsuse 2010/232/ÜVJP (3) I ja II lisa. Nõukogu otsus 2010/232/ÜVJP jõustatakse määrusega (EÜ) nr 194/2008, kuivõrd võtta tuleb Euroopa Liidu tasandi meetmeid. Seepärast tuleks määruse (EÜ) nr 194/2008 V ja VI lisa vastavalt muuta.
(4)
Nõukogu otsuse 2011/239/ÜVJP IV lisas osutatud isikute puhul peatatakse meetmed, mis tulenevad nende isikute kandmisest sama otsuse II lisa loetellu. Seepärast ei ole asjakohane kanda nende nimesid määruse (EÜ) nr 194/2008 VI lisasse.
(5)
Käesolevas määruses sätestatud meetmete tõhususe tagamiseks peaks käesolev määrus jõustuma selle avaldamise päeval,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EÜ) nr 194/2008 V lisa asendatakse käesoleva määruse I lisa tekstiga.
2. Määruse (EÜ) nr 194/2008 VI lisa asendatakse käesoleva määruse II lisa tekstiga.
Artikkel 2
Käeolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 1. september 2011

EuroVoc Classification:
Level 1: 100161
100147
100143
Level 2: 100281
100170
100194
100282
Level 3: 3584
2858
1847
3474
All Concepts: 3483
3584
3870
4966